**Rozvoj odpadového a obehového hospodárstva (C)**

**Výzva z Enviromentálneho fondu**

**Cieľ výzvy:**

Cieľom výzvy je podporiť činnosti zamerané na zvýšenie miery triedeného zberu komunálneho odpadu na komunálnej úrovni, ktorý nespadá pod rozšírenú zodpovednosť výrobcov. Podpora formou dotácie je určená taktiež na vybudovanie alebo rekonštrukciu zberných dvorov vrátane priestoru pre komunálne odpady vhodné na prípravu na opätovné použitie (ďalej len „zberný dvor“), taktiež na dobudovanie takéhoto priestoru na existujúcom zbernom dvore ako jedného z dôležitých krokov pri dobudovaní technickej infraštruktúry.

**Termín na podanie žiadostí:** do 02.09.2024

**Oprávnené obdobie:**  1.1.2024 – 30.06.2024

**Spolufinancovanie:** je vo výške 1%, pričom na spolufinancovanie je možné využiť výhodný úver z Environmentálneho fondu.

**Oprávnené aktivity a maximálna výška žiadanej dotácie:**

1. Činnosť C1/Nákup traktora a príslušenstva k traktoru ( do 150 000 Eur)

* nákup traktora (povinná aktivita) – maximálne 1 traktor
* nákup príslušenstva k traktoru: náves/príves, nakladač, prídavné zariadenie k čelnému nakladaču, paletizačné vidly, mulčovač, rozmetadlo, snežný pluh, štiepkovač, ramenová kosačka s mulčovacím zariadením – počet príslušenstva nie je obmedzený

2.Činnosť C2/Nákup veľkoobjemového kontajnera (do 20.000 Eur)

* nákup veľkoobjemového kontajnera s objemom minimálne 5m3 určeného na triedený zber zložiek KO, ktoré nespadajú pod rozšírenú zodpovednosť výrobcov

3.Činnosť C3 / Triedený zber komunálneho odpadu, vybudovanie zberných dvorov s priestorom pre komunálne odpady vhodné na prípravu na opätovné použitie (do 150 000 EUR):

* výstavba, rekonštrukcia alebo dobudovanie zberného dvora
* nákup technického vybavenia potrebného pre prevádzku zberného dvora – vstupná rampa, váha, skladový kontajner, iné technické vybavenie
* nákup veľkoobjemových kontajnerov s objemom min. 5m3 určených pre zberný dvor na triedený zber zložiek KO, ktoré nespadajú pod rozšírenú zodpovednosť výrobcov (len ako doplnková aktivita)
* kombinácia uvedených aktivít

4.Činnosť C4 / Nákup malotraktora/bagra a príslušenstva (do 15 000 EUR):

* nákup malotraktora / bagra (povinná aktivita) – maximálne 1 traktor
* nákup príslušenstva: náves/príves, nakladač, prídavné zariadenie k čelnému nakladaču, paletizačné vidly, mulčovač, rozmetadlo, snežný pluh, štiepkovač – počet príslušenstva nie je obmedzený

**Oprávnení žiadatelia:**

* obec/mesto, mestská časť Bratislavy a Košíc
* združenie obcí podľa §20b zákona Slovenskej národnej o obecnom zriadení
* príspevková a rozpočtová organizácia zriadená obcou
* záujmové združenie právnických osôb, ktorého členmi sú len obce zriadené podľa § 20f a nasl. Občianskeho zákonníka
* združenie zriadené podľa zákona č. 83/1990 Z.z. o združovaní občanov, ktorého členmi sú len obce

**Detailné informácie o výzve:**

[**https://envirofond.sk/rozvoj-odpadoveho-a-obehoveho-hospodarstva-oblast-c/**](https://envirofond.sk/rozvoj-odpadoveho-a-obehoveho-hospodarstva-oblast-c/)

**V prípade záujmu o podávanie projektov nás kontaktujte čo najskôr !**